**ΔΕΛΤΙΟ ΤΥΠΟΥ**

**Σταμάτης Κραουνάκης**

**Συμφωνική Ορχήστρα Δήμου Θεσσαλονίκης**

***«…. με επίσημο ένδυμα*!»**

**Κέντρο Πολιτισμού Περιφέρειας Κεντρικής Μακεδονίας**

**Διεύθυνση Πολιτισμού και Τουρισμού ΔΘ**

**Οργανισμός Μεγάρου Μουσικής Θεσσαλονίκης**

**Τετάρτη 23 Οκτωβρίου 2019**

Το **Κέντρο Πολιτισμού Περιφέρειας Κεντρικής Μακεδονίας** παρουσιάζει μια εκρηκτική συνύπαρξη επί σκηνής. Ο μεγάλος μας δημιουργός και ερμηνευτής **Σταμάτης Κραουνάκης** συμπράττει με την εξαιρετική **Συμφωνική Ορχήστρα Δήμου Θεσσαλονίκης**, υπό τη διεύθυνση της αρχιμουσικού **Λίζας Ξανθοπούλου**. Σε συνεργασία με την **Αντιδημαρχία Πολιτισμού Δήμου Θεσσαλονίκης** και τον **Οργανισμό Μεγάρου Μουσικής Θεσσαλονίκης** διοργανώνει μια μουσική βραδιά, με την σφραγίδα του Σταμάτη Κραουνάκη, την **Τετάρτη 23 Οκτωβρίου 2019** στις **21.00** στην «Αίθουσα Φίλων Μουσικής» του **Μεγάρου Μουσικής Θεσσαλονίκης.**

Είναι η πρώτη φορά που τραγούδια του σπουδαίου Έλληνα συνθέτη θα παρουσιαστούν με συμφωνικό ήχο, σε μία κορυφαία μουσική στιγμή τόσο για τον ίδιο όσο και για τη **Συμφωνική Ορχήστρα Δήμου Θεσσαλονίκης.** Το πρόγραμμα της παράστασης περιλαμβάνει ενορχηστρώσεις, ειδικά φτιαγμένες για αυτή τη σημαντική βραδιά από τον Στέφανο Ντιναπόγια και κάτω από την μπαγκέτα της αρχιμουσικού Λίζας Ξανθοπούλου.

Ο ίδιος ο συνθέτης υπογράφει τον τίτλο της συναυλίας «...με επίσημο ένδυμα», θέλοντας να δώσει στο κοινό το στίγμα αυτής της ιδιαίτερης σύμπραξης και εκτέλεσης των τραγουδιών του, που χιλιάδες άνθρωποι αγαπούν.

**Συντελεστές**

**Συνθέτης, ερμηνευτής:** Σταμάτης Κραουνάκης

**Διεύθυνση Συμφωνικής Ορχήστρας Θεσσαλονίκης:** Λίζα Ξανθοπούλου

**Ενορχηστρώσεις:** Στέφανος Ντιναπόγιας

**Καλλιτεχνική επιμέλεια**: Αθανάσιος Κολαλάς

**Πληροφορίες**

**Μέγαρο Μουσικής Θεσσαλονίκης**: 25ης Μαρτίου &, Θεσσαλονίκη.

**Τετάρτη 23 Οκτωβρίου**

**Ώρα έναρξης:** 21.00

**Τιμές εισιτηρίων**: 20€, 15€, 10€, 8€ (μειωμένο)

**Προπώληση**: Μέγαρο Μουσικής Θεσσαλονίκης

[www.tch.gr](file:///C:\Users\User\Downloads\www.tch.gr)

**Παραγωγή**: Κέντρο Πολιτισμού Περιφέρειας Κεντρικής Μακεδονίας

**Πληροφορίες**: 2310- 602599

  